王來鹹

王來鹹 ， 字徵南 ， ， 浙江鄞縣人 ， 清朝拳法家 。 先祖居奉化 ， 至祖父一代開始住在鄞縣 。 王來鹹師從單思南學習內家拳 。 王來鹹爲人機警 ， 不露圭角 ， 非遇甚困不發 。 凡搏人皆以其穴 ， 死穴 、 暈穴 、 啞穴 ， 一切如銅人圖法 。 有惡少侮之 ， 爲所擊 ， 數日不溺 ， 謝過 ， 乃得如故 。 牧童竊學其法 ， 擊伴侶 ， 立死 。 視之 ， 曰 ： 「 此暈穴 。 」 不久果蘇 。 任俠 ， 嘗爲人報仇 ， 有致金以讎其弟者 ， 絕之 ， 曰 ： 「 此以禽獸待我也 ！ 」 明末曾入伍 ， 官至把總 。 從錢肅樂起兵於浙東 ， 事敗 ， 隱居於家 。 慕其藝者 ， 多通殷勤 ， 皆不顧 。 鋤地擔糞 ， 安於食貧 。 未嘗讀書 ， 與士大夫談論蘊藉 ， 無有絲毫粗俗 。 黃宗羲與之遊 ， 同入天童 ， 僧少焰有膂力 ， 四五人不能掣其手 ， 稍近來鹹 ， 蹶然負痛 。 來鹹嘗曰 ： 「 今人以內家無可炫耀 ， 於是以外家羼之 ， 此學行衰矣 ！ 」 因爲宗羲論述其學源流 。 康熙八年 ， 卒 ， 年五十三歲 。 黃宗羲之子黃百家師從其學武 ， 演其說爲 《 內家拳法 》 一卷 ， 黃百家之後再無所傳 。